Па тлумачэнне мы звярнуліся да начальніка пасажырскай аўтакалоны ўчастка “Ганцавічы” філіяла “Аўтамабільны парк № 10 г. Лунінца” ААТ “Брэстаблаўтатранс” Аляксандра Гаргуна: “У нас няма інфармацыі, што будаўніцтва аўтобуснага прыпынку ва ўрочышчы Ізбійскі Бор, які знаходзіцца паміж прыпыначнымі пунктамі Дзяніскавічы і Будча, закончана, а таму яго няма ў нашым пераліку прыпынкаў. Па гэтай прычыне пасажыры і павінны аплачваць кошт праезду, устаноўлены Брэсцкім аблвыканкамам (тарыф — 488 рублёў за 1 кіламетр), да Будчы. Зваротаў і скаргаў ад грамадзян да нас не паступала, таму мы і не звярталі на гэтае пытанне асаблівай увагі. Магу запэўніць, што ў бліжэйшы час я асабіста зраблю пераразлік кошту праезду менавіта да Ізбійскага Бору і ўвяду новы тарыфны пункт — нашы пасажыры не будуць больш пераплачваць за праезд да царквы. Прыносім свае прабачэнні і просім жыхароў горада і раёна аднесціся з разуменнем да гэтага пытання”.